გაგა: ხუთი ფუტი და ორი დუიმი

გაგა: ხუთი ფუტი და ორი დუიმი () — 2017 წლის დოკუმენტური ფილმი ამერიკელი პოპ მომღერალ და სიმღერების ავტორ ლედი გაგას შესახებ. ფილმი ასახავს მისი მეხუთე სტუდიური ალბომის Joanne (2016) შექმნისა და გამოშვების პროცესს. მასში აგრეთვე ნაჩვენებია გაგას მზადება სუპერ-ბოულ LI-ის შუალედური შოუსათვის. ფილმის რეჟისორი არის ვიზუალური მხატვარი კრის მუკარბელი. მისი პრემიერა შედგა 2017 წლის 8 სექტემბერს ტორონტოს საერთაშორისო კინოფესტივალზე, ხოლო მოგვიანებით 22 სექტემბერს ხელმისაწვდომი გახდა მსოფლიოს მასშტაბით Netflix-ზე.

 სიუჟეტი 
Netflix-ის თანახმად, ფილმი არის სინემა ვერიტის სტილის, რომლის გათვალისწინებით იგი მაყურებელს აძლევს შანსს, დაინახოს გაგას ერთი წლის ცხოვრების „გაუფილტრავი, უკანა-სცენები“, რომელშიც ნაჩვენებია მისი მეხუთე სტუდიური ალბომის Joanne (2016) შექმნისა და გამოშვების პროცესი. ფილმში ნაჩვენები მრავალი მოვლენა ასახავს მის პროფესიულ გამოცდილებას, მოულოდნელ შეხვედრებს გულშემატკივრებთან და მის ბრძოლას ფიბრომიალგიისგან გამოწვეული მწვავე სხეულის ქრონიკულ ტკივილთან. ფილმი მაყურებელს აგრეთვე სთავაზობს კრიტიკოსების მიერ აღიარებული სუპერ-ბოულ LI-ის შუალედური შოუს შესრულების მზადების პროცესს. დამატებით ფილმში აგრეთვე ნაჩვენებია გაგას შინაური ცხოვრება და ტელესერიალ „ამერიკული საშინელებათა ისტორიის“ მეექვსე სეზონის,„როანოკის“ გადაღებები. სხვადასხვა საკითხებთან ერთად გაგა აგრეთვე განიხილავს მის დაპირისპირებას ამერიკელ მომღერალ მადონასთან. 

 როლებში 

ლედი გაგა
ენჯელინა კალდერონე ჯერმანოტა, ბებია
სინტია ჯერმანოტა, დედა
ჯო ჯერმანოტა, მამა
ნატალი ჯერმანოტა, და
სონია დურჰემი, Haus of Gaga-ს წვერი და მეგობარი
ბობი კემპბელი, მენეჯერი
ტონი ბენეტი, მუსიკოსი
ბრაიან ნიუმანი, მუსიკოსი
ფლორენს უელჩი, მუსიკოსი
BloodPop, პროდიუსერი
მარკ რონსონი, პროდიუსერი
რიჩი ჯექსონი, ქორეოგრაფი
ფრედერიკ ასპრისი, თმის სტილისტი
რუთ ჰოგბენი, კინორეჟისორი
დონატელა ვერსაჩე, მოდის დიზაინერი

 რესურსები ინტერნეტში 



 სქოლიო 

კატეგორია:2017 წლის ფილმები
კატეგორია:ინგლისურენოვანი ფილმები
კატეგორია:ამერიკული დოკუმენტური ფილმები
კატეგორია:ამერიკული ფილმები
კატეგორია:დოკუმენტური ფილმები მომღერლების შესახებ
კატეგორია:დოკუმენტური ფილმები ქალთა შესახებ
კატეგორია:ლედი გაგა
კატეგორია:Netflix-ის ორიგინალური ფილმები